મ્યુનિસિપલ તંત્ર દ્વારા તૂટેલા રસ્તાની તપાસ વિજિલન્સ ખાતાને સોંપાઇ હોવા છતાં તેમાં ફક્ત ૧૮૩ રોડની તપાસ કરાઇ હતી. વિજિલન્સ વિભાગની પ્રાથમિક તપાસ બાદ ત્રણ દો‌િષત કોન્ટ્રાકટરને ત્રણ વર્ષ માટે બ્લેકલિસ્ટ કરવાનો ઠરાવ છેલ્લી સ્ટેન્ડિંગ કમિટીમાં મંજૂર કરાયો હતો, જોકે અન્ય કોન્ટ્રાક્ટર અને જે તે રોડનું સુપરવિઝન કરનારા અધિકારીઓનો વાળ વાંકો થાય તેમ નથી, કેમ કે વિજિલન્સની તપાસમાંથી આ લોકો આબાદ છટકી ગયા છે. મ્યુનિસિપલ તિજોરીમાંથી રૂ.૪પ૦ કરોડના ખર્ચે નવા રોડ બનાવાયા હોઇ મોટા ભાગના રોડ ભંગાર હાલતમાં ફેરવાઇ જવાથી આક્રોષિત નાગરિકોએ બાપુનગર અને સરસપુરમાં સ્વયંભૂ રસ્તા રોકો આંદોલન પણ કર્યું હતું.